Kozma II Carigradski
Kozma II Atik () bio je patrijarh Carigrada od aprila 1146. do 26. februara 1147.

Bio je rodom iz Egine u današnjoj Grčkoj. Prije nego što je postao patrijarh, služio je kao đakon u Aja Sofiji. Uživao je veliki ugled zbog učenosti i besprijekornog karaktera. Na mjesto patrijarha je došao nakon ostavke svog prethodnika Mihajla II Kourkouasa; tada je Bizantskim Carstvom vladao car Manuel I Komnens.

Njegovo stolovanje je kratko trajalo. Svrgnut je 26. februara 1147. godine na sinodu održanom u palači Blaherne. Razlog je bio taj što je pružio gostoprimnstvo Nifonu, monahu koji je 1144. godine bio osuđen kao bogumilski heretik. 

Dio historičara vjeruje da je svrgavanje bilo rezultat političke spletke. U svakom slučaju, sinod je bio sazvan od strane cara, koji je također lično ispitivao kako svjedoke koji su patrijarha optužili, tako i samog patrijarha o njegovom stavu prema Nifonu.

Izvori 

Carigradski patrijarsi
12. vijek